Cioloş îl atacă pe Cîțu: Nu putem spune că vaccinarea merge bine. Ce vaccin a ales fostul premier.
Dacian Cioloş a declarat, marţi seară, că nu s-ar putea spune că vaccinarea merge bine, cât timp România a imunizat puţin peste 30 la sută din populaţie. Fostul premier a transmis că el s-a vaccinat cu Johnson&Johnson.
Dacian Cioloş a spus că încă de la început campania de vaccinare a fost asumată de premierul Florin Cîţu, cu echipa sa directă.Co-președintele USR PLUS a amintit că a discutat cu Cîţu la preluarea mandatului să o preia, din nou, Ministerul Sănătăţii, dar "s-a insistat să rămână"."Vaccinarea nu putem spune că merge bine când suntem la 30 şi ceva la sută. Au tot fost discuţii, colegii din Guvern şi-au exprimat punctele de vedere, important acum e să progresăm şi cu vaccinarea şi să avem elemente cât mai certe legat de toate formele de imunizare, să ştim cum întâmpinăm acest nou val, valul patru provocat de această mutaţie Delta", a spus Dacian Cioloş, la Digi24.Fostul premier a mai spus că el s-a vaccinat cu Johnson&Johnson şi a trecut şi prin boală.